Stolojan: Ruperea Coaliției ar fi un act de iresponsabilitate. Comisia Europeană n-o să mai aibă cu cine negocia planul pe 7 ani
Fostul președinte PNL Theodor Stolojan a declarat, vineri seară, la Digi24, că ruperea coaliției de guvernare ar fi „un act de iresponsabilitate”, deoarece înseamnă ca Comisia Europeană să nu mai aibă cu cine negocia planul pe 7 ani de zile care privește politica fiscal-bugetară și care trebuie să conducă la reducerea deficitului fiscal „undeva de la 7-8%, cât e în prezent, la sub 3% la sfârșitul anului 2031”.